NKI Nettstudier

NKI har sin kompetanse innen videregående skole, yrkesfag, fagskole og yrkesrettet utdanning. Skolen eies av NKI Holding og har over 250 forskjellige studier og kurs innen forskjellige fagområder. 1. januar 2020 ble Treider en del av NKI. NKI er godkjent av Kunnskapsdepartementet etter lov om voksenopplæring. 

 Historie 
I 1910 etableres Noréns Korrespondens-Institut (NKI) i Malmö i Sverige av Hilbert Norén. Hilbert Norén samarbeidet tett med Hans Svensson Hermod, som etablerte skolen Hermods i Malmö. Hermods skole startet sine første korrespondansekurs i 1893.

Noréns Korrespondens-Institut (NKI) øker raskt i omfang og fusjonerer med flere brevskoler under den nye betegnelsen NKI Skolan. I 1936 blir administrasjonen flyttet til Stockholm og får navnet Nordisk Korrespondens-Institut. Den faglige tyngden til NKI baserte seg på denne tiden rundt tekniske studier.NKI 1959-1999 – ISBN 82-562-4656-1

 I Norge 
Den 13. februar 1959 blir den norske avdelingen til NKI etablert i Rådhusgaten 30. Einar Grebberud bli direktør og er eneste ansatt. I 1964 utvidet NKI sitt tekniske fagfelt og etablerte en teknisk skole, som senere ble landets største tekniske skole innen sitt fagfelt. Senere fikk denne skolen tilnavnet NKI Ingeniørhøgskole.

Oppkjøp

I 1965 ble selskapet i Sverige, Noréns Korrespondens-Institut, solgt til hovedkonkurrenten Hermods. Dette førte til at den norske NKI-avdelingen ble solgt til Ernst G. Mortensen & co. AS i 1966. I 1968 kjøper Einar Grepperud opp NKI sin norske avdeling og etablerer den uavhengige NKI Skolen i Norge. 

I 1972 fikk NKI Skolen en offentlig godkjenning av ingeniørutdanningen. I 1974 donerte Einar Grepperud NKI Skolen for å etablere NKI Stiftelsen. I 1983 etablerte skolen en ny avdeling som skulle fokusere på data og teknologi. Avdelingen fikk tilnavnet Datahøgskolen.

Utover 80-tallet gikk studiene fra å for det meste være tekniske ingeniørfag til å inkludere studier og kurs innenfor økonomi, regnskap, teknologi, ledelse og organisasjon. I 1987 var NKI Stiftelsen først i Europa med å tilby elektronisk fjernundervisning. 

 Nettstudier 
NKI sitt tilbud av fjernundervisning skulle gjøre studier og kurs mer tilgjengelig i samfunnet. En økende bruk av internett gjorde det mulig å utvikle flere nettstudier. I 1991 endret utdanningsinstitusjonen derfor navn til NKI Fjernundervisning.

I 1993 overtok NKI Fjernundervisning, Næringsakademiet. I perioden 1994 til 1997 ble antallet studenter ved NKI Fjernundervisning nesten doblet. 

I 2007 ble NKI en del av utdanningsgruppen Anthon B. Nilsen Utdanning AS, som er en av Skandinavias største private leverandører av utdanning og kurs. I 2009 feiret NKI Fjernundervisning 50 års-jubileum og endret skolens navn til NKI Nettstudier. 

 Stedbaserte studier 
1. januar 2020 ble Treider en del av NKI. Fra 2022 ble alle stedbaserte plasser avviklet.

 Finansiering av nettstudier 
Flere av studiene til NKI er godkjent for å søke lån og stipend i Statens lånekasse for utdanning. Alternativer til finansiering er støtte fra arbeidsgiver, NAV, foreninger eller stipender.

 Eierskap 
NKI Holding eies av Høyskolen Kristiania, som tok over fra 2024, fra Intendia Group.

 Referanser 

 Eksterne lenker 
 NKI Nettstudier sine nettsider

Kategori:Utdanning i Norge
Kategori:Utdanningsteknologi
Kategori:Utdanningsinstitusjoner etablert i 1959
Kategori:Skoler i Oslo
Kategori:Skoler i Oslo sentrum